Alberto Moreno

Alberto Moreno Pérez (Spanjisht: [alˈβerto moˈɾeno ˈpeɾeθ]; lindur më 5 korrik 1992) është një futbollist profesionist spanjoll i cili luan si mbrojtës i majtë me klubin spanjoll Villarreal dhe kombëtaren spanjolle.

Karriera me klube
Sevilla

Lindur në Sevilje, Andaluzi, Moreno kaloi përmes niveleve të të rinjëve të Seviljes, duke shpenzuar sezonin e tij të parë si profesionist me rezervat në divizionin e tretë. Më 8 prill 2012, ai bëri debutimin e tij me skuadrën e parë – gjithashtu debutimin e tij në La Liga – duke hyrë në fushë si zëvëndësues me Manu del Moral në minutat e fundit të humbjes 0–1 jashtë fushe kundër Athletic Bilbao.

Në shkurt 2013, Moreno definitivisht u promovua në skuadrën e parë. Më 4 tetor, ai rinovoi kontratën e tij me klubin deri në vitin 2018.

Më 20 tetor 2013, Moreno shënoi golin e tij të parë si profesionist, duke shënuar golin e dytë të barazimit 2–2 kundër Real Valladolid.

Liverpool

Më 12 gusht 2014, u zbulua, pas një muaj e gjysëm negociata, Liverpool kishte bërë një ofertë 12 milion £ që ishte pranuar nga Sevilja. Ai më pas u hoq nga ndeshja e Superkupës së Evropës 2014 kundër Real Madrid në stadiumin e Cardiff në atë ditë. Ai kompletoi transferimin e tij katër ditë më vonë, dhe j'u dha fanella me numrin 18.

Më 26 gusht 2014, Moreno bëri debutimin e tij me Liverpoolin, në një ndeshje kundër Manchester Cityt, duke e nisur ndeshjen si titullar dhe duke luajtur 90 minuta në humbjen 1–3 jashtë fushe. Ai shënoi golin e parë me të kuqtë pesë ditë më vonë, duke shënuar të tretin në fitoren 3–0 kundër Tottenham Hotspur, pasi la mbrapa Andros Townsend dhe vrapoi për 40 metra duke mposhtur portierin në minutën e 60të të ndeshjes. Më 29 dhjetor ai shënoi golin e parë të fitores 4–1 kundër Swansea në Anfield.

Villarreal
Më 26 qershor 2019, Moreno u transferua në Spanjë te Villarreali në një marrëveshje pesë-vjeçare si lojtar i lirë.

Karriera ndërkombëtare

Pasi luajti me Spanjën U–21 në Kampionatin Europian U–21 në vitin 2013, duke qënë zgjedhja e parë në formacion dhe duke ndihmuar skuadrën të fitojë turnamentin, ai mori thirrjen e parë në kombëtaren kryesore më 4 tetor 2013 për ndeshjen fundit kualifikuese të Kupës së Botës 2014 kundër Gjeorgjisë. Ai bëri debutimin e tij më 15 tetor, duke luajtur 90 minuta në fitoren 2–0 kundër Albacete.

Moreno ishte i përfshirë në listën paraprake prej 30 lojtarëve të thirrur nga trajneri Vicente del Bosque për të luajtur në Kupën e Botës 2014 në Brazil, por ishte një nga shtatë lojtarët që u larguan nga lista përfundimtare.

 Statistikat 
Klubet
Redaktuar më 21 nëntor 2014 
KlubiSezoniLigaKupaEuropaPërfshirë UEFA Ligën e Europës dhe UEFA Ligën e KampioneveTjetërTotalNdeshjeGolaNdeshjeGolaNdeshjeGolaNdeshjeGolaNdeshjeGolaSevilja2011–1210000000102012–131502000001502013–142930014000433Total4532014000613Liverpool2014–1591003000121Total91003000121Karriera në total5442017000734

Kombëtarja
Redaktuar më 30 maj 2014
 Kombëtarja spanjolleVitiNdeshjeGola201320201410Total30

 Trofe 
Klubet
Sevilla
UEFA Liga e Europës: 2013–14
Kombëtarja
Spanja U–21
UEFA Kampionati Europian U–21 i Futbollit: 2013

 Referime 

 Lidhje të jashtme 
Profili te BDFutbol
Profili te Futbolme 
Alberto Moreno te National-Football-Teams.com
Alberto Moreno  – Rekordi në kompedicionet e FIFA-s

Kategoria:Lindje 1992
Kategoria:Njerëz që jetojnë
Kategoria:Futbollistë spanjollë
Kategoria:Futbollistë në kombëtaren spanjolle
Kategoria:Futbollistë në FC Sevilla B
Kategoria:Futbollistë në Sevilla FC
Kategoria:Futbollistë në Liverpool F.C.
Kategoria:Futbollistë në Villarreal CF
Kategoria:Futbollistë në Segunda División B
Kategoria:Futbollistë në La Liga
Kategoria:Futbollistë në Premier League
Kategoria:Lojtarë fitues të UEFA Ligës së Evropës
Kategoria:Lojtarë fitues të UEFA Ligës së Kampioneve